Alaquàs adjudica les 76 parcel·les de la primera fase de la xarxa d'horts urbans
30/10/2013

# Alaquàs adjudica les 76 parcel·les de la primera fase de la xarxa d'horts urbans

*   30/10/2013
*   [Imprimir](#)
*   Compartir
*    https://www.alaquas.org/documento.asp?id\_do=14098

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14098%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20adjudica%20les%2076%20parcel%C2%B7les%20de%20la%20primera%20fase%20de%20la%20xarxa%20d%27horts%20urbans)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14098/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14098/30102013img_0672_Form_4.jpg)](https://www.alaquas.org/ficheros/documentos/2013/2/14098/30102013img_0672_Form_10.jpg "<a href='https://www.alaquas.org/ficheros/documentos/2013/2/14098/30102013img_0672_Form_10.jpg' target=_blank><i class='fa fa-external-link' aria-hidden='true'></i>.Alaquàs adjudica les 76 parcel·les de la primera fase de la xarxa d'horts urbans</a>")

Els llistats d'adjudicataris es poden consultar a la pàgina web de l'Ajuntament d'Alaquàs

Alaquàs ha celebrat hui dimecres el sorteig públic de les parcel·les de la primera fase de la xarxa d'horts urbans a través del qual s'han adjudicat un total de 76 horts urbans ubicats en la parcel·la rústica anomenada "L'Hortet de Ramon", en la partida de la Sequieta, junt a les instal·lacions municipals esportives del Terç. Aquestes parcel·les estaran destinades a horts urbans per a ús dels veïns i veïnes amb l'objectiu de fomentar entre la ciutadania la pràctica de l'agricultura.

L'alcaldessa d'Alaquàs, Elvira García Campos, ha estat present en aquest sorteig per tal de felicitar els i les adjudicataris i ha valorat la iniciativa com a molt positiva per l'objectiu que persegueix que no és altre "que fomentar entre la ciutadania la pràctica de l'agricultura com a funció educativa".

Els horts s'adjudiquen per un període de dos anys a través de diversos procediments. Dels primers 76 horts urbans d'Alaquàs, 4 parcel·les han estat reservades per als centres educatius d'Alaquàs que les han sol·licitades i 1 parcel·la per a l'Associació de Minusvàlids Artesans AMIAR, de manera que puguen incorporar l'hort urbà al programa escolar com a un element imprescindible per a l'aprenentatge de diverses disciplines, explotant la seua funció educativa.

Les 70 parcel·les restants han entrat en sorteig, tenint preferència les persones aturades d'Alaquàs. D'aquesta manera, s'han adjudicat 37 parcel·les per a aturats, 18 per al jubilats i pensionistes i 15 per al públic en general.

Totes les parcel·les s'articularan en base a un passeig central on s'instal·laran plantes aromàtiques. Hi haurà també una zona d'esbarjo amb taules i cadires per a les famílies, una aula ecològica on s'impartiran cursos de formació i jornades de sensibilització i una zona de compostatge. Paral·lelament a la seua posada en marxa, l'Ajuntament durà a terme cursos de formació i jornades de sensibilització.

La xarxa d'horts urbans d'Alaquàs té una extensió en aquesta primera fase de 7.688 metres quadrats. La seua dotació ha estat fruit d'un acord entre l'Ajuntament i els propietaris veïns i veïnes d'Alaquàs, que han realitzat un gran esforç per a la posada en marxa d'aquesta iniciativa que pretén fomentar la participació ciutadana, el desenvolupament sostenible, l'educació ambiental i la recuperació de l'agricultura tradicional i ecològica, promovent les relacions i l'intercanvi generacional.

El Ple de la Corporació Municipal va aprovar inicialment el passat mes de març, amb els vots a favor de PSPV-PSOE, Bloc-Els Verds i regidors no adscrits i les abstencions del PP, l'Ordenança Reguladora del Procediment d'Adjudicació i Règim d'ús dels Horts Urbans Municipals d'Alaquàs. Una Comissió composada per tots els grups polítics, tècnics municipals i persones sensibilitzades amb el tema ha estat treballant en els últims mesos per a la seua posada en marxa.